ประวิตร ยันไม่ปิดกั้นวิ่งไล่ลุง-วิ่งเชียร์ลุง เชื่อนายกฯ แจงปมที่ดินได้ (คลิป)
บิ๊กป้อม ยืนยัน ไม่ปิดกั้นกิจกรรมวิ่งไล่ลุงและเดินเชียร์ลุง เผย ปีใหม่นี้พรรคพลังประชารัฐช่วยเหลือประชาชนเต็มที่ให้อยู่ดีกินดี มั่นใจ บิ๊กตู่ ชี้แจงเรื่องขายที่ดินได้วันที่ 6 ม.ค. 2563 พล.อ.ประวิตร วงษ์สุวรรณ รองนายกรัฐมนตรี กล่าวถึงกิจกรรมวิ่งไล่ลุง ในวันที่ 12 ม.ค.นี้ ที่สวนรถไฟ ว่า ฝ่ายความมั่นคงไม่ต้องติดตามสถานการณ์ใดๆ แต่ขอว่าอย่าวิ่งให้เกิดความปั่นป่วนและผิดกฎหมาย ยืนยันไม่มีการสั่งปิดหรือสั่งระงับการวิ่ง ส่วนกรณีที่ นายธนาธร จึงรุ่งเรืองกิจ หัวหน้าพรรคอนาคตใหม่ และ น.ส.พรรณิการ์ วานิช โฆษกพรรคอนาคตใหม่ จะเข้าร่วมงานด้วยนั้น พล.อ.ประวิตร ระบุว่า หากอยากวิ่งจะทำอะไรได้ ส่วนกิจกรรมเดินเชียร์ลุงในวันเดียวกันที่สวนลุมพินี ตัวเองก็คงไม่ไปเข้าร่วม เพราะเดินไม่ไหว แต่มีการดูแลความปลอดภัยอยู่แล้วส่วนของการทำงานในฐานะประธานยุทธศาสตร์พรรคพลังประชารัฐในปีนี้จะมีการดำเนินการอย่างไรนั้น พล.อ.ประวิตร กล่าวว่า พรรคมีการพัฒนาการทำงาน เพื่อช่วยเหลือประชาชนให้อยู่ดีกินดี ขณะที่ประเด็นการโจมตี พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เรื่องการขายที่ดิน มั่นใจว่านายกรัฐมนตรีสามารถชี้แจงได้ และเรื่องนี้เป็นเรื่องเก่าแล้ว.
บิ๊กป้อม ยืนยัน ไม่ปิดกั้นกิจกรรมวิ่งไล่ลุงและเดินเชียร์ลุง เผย ปีใหม่นี้พรรคพลังประชารัฐช่วยเหลือประชาชนเต็มที่ให้อยู่ดีกินดี มั่นใจ บิ๊กตู่ ชี้แจงเรื่องขายที่ดินได้
วิ่งไล่ลุง,เดินเชียร์ลุง,ประวิตร วงษ์สุวรรณ,ประยุทธ์ จันทร์โอชา,ธนาธร จึงรุ่งเรืองกิจ,ข่าวการเมือง